नमस्कार. माझे नाव मिरल कोबट आहे.
मी एक नृत्यांगना, एक सॉफ्टवेअर विकसक, आणि 'आयल्युमिनेट' ची निर्माती आहे.
संगणक विज्ञान असंख्य मार्गांनी कल्पकतेशी संबंधित आहे.
इतके कि मोजणे सुद्धा कठिण आहे.
जेव्हा तुमच्याकडे सॉफ्टवेअर लिहिण्याची क्षमता असेल, तेव्हा तुम्ही तुमच्या कल्पनेला कुठेही सहज जोडू शकता.
मी यासाठी 'लाईट सूट' चा वापर करते.
तुम्ही खूप काही करू शकता, जेव्हा तुमच्याकडे सॉफ्टवेअर लिहिण्याचे उपकरण असेल.
आणि यात अमर्याद संधी आहेत.
काही तासात तुम्ही संगणक विज्ञान शिकू लागाल,
ते सुद्धा तुमच्या स्वतःच्या 'डान्स पार्टी' ला प्रोग्राम करून.
आम्ही तुमच्यासाठी काही प्रसिद्ध गाणी आणि कुशल नर्तकांची एक टीम एकत्र केली आहे.
वेगवेगळ्या नर्तकांची निवड करण्यासाठी तुम्ही विभिन्न 'कोड' ब्लॉक्सचा वापर करू शकता.
तुमच्या 'डान्स मूव्हस' बदलू शकता.
त्यांना संगीताविषयी अधिक प्रतिसादात्मक, आणि संवादात्मक बनवू शकता.
तुम्हाला दिसेल कि तुमची 'स्क्रीन' तीन मुख्य भागांमध्ये विभागली गेली आहे.
डाव्या बाजूला 'प्ले स्पेस' आहे.
जिथे तुम्हाला नर्तक दिसतील.
मध्यभागी 'टूलबॉक्स' आहे.
जसे जसे तुम्ही या धड्यातून पुढे शिकत जाल, तसे तसे 'कोड'चे नवीन 'ब्लॉक्स' येथे उपलब्ध होतील.
तुमच्या उजव्या बाजूला 'वर्कस्पेस' आहे.
तुमचा 'प्रोग्राम' तयार करण्यासाठी 'टूलबॉक्स'मधून 'ब्लॉक्स' ला खेचून 'वर्कस्पेस' मध्ये टाकू शकता.
प्रत्येक स्तरासाठीची सूचना तुमच्या स्क्रीनवर येथे दिली जाईल.
जर तुम्हाला काही मदत हवी असेल तर 'लाईट बल्ब' वर क्लिक करा.
आपण सुरुवात करण्यासाठी, या लाल ब्लॉक चा वापर करून एक नवीन नर्तक तयार करूया.
पहिले त्याला 'टूलबॉक्स' मधून बाहेर खेचा.
आणि त्याला नारिंगी 'सेटअप' ब्लॉकमध्ये घुसवा.
हा नर्तक एक मांजर आहे.
आणि त्याचे नाव "माय फर्स्ट डान्सर" आहे.
तुम्ही तुमच्या सोयीनुसार हे नाव येथे दाबून बदलू शकता.
तुमच्या 'प्ले स्पेस' मध्ये नर्तक कोठे दिसला पाहिजे, त्यानुसार तुम्ही बदल करू शकता.
'प्ले स्पेस' च्या वर संगीत निवडण्यासाठी एक मेनू ठेवला आहे.
इथे तुम्हाला खूप गाणी मिळतील, तेव्हा तुम्ही तुमच्या आवडीनुसार गाणी निवडू शकता.
'प्ले स्पेस'च्या खाली तुम्हाला 'रन' नावाचे बटण दिसेल.
जेव्हा तुम्ही 'रन' दाबाल, तुम्ही तुमच्या 'प्रोग्राम' मधील नर्तकांना 'प्ले स्पेस' मध्ये पाहू शकता.
आणि संगीत सुरू होईल.
तुम्ही स्वतः प्रयत्न करा.
जरी तुम्ही कुठे अडकलात, तरी काही हरकत नाही. पुन्हा एकदा प्रयत्न करा.
आणि तुम्हाला सगळे समजण्यापूर्वीच, तुम्ही स्वतःची 'डान्स पार्टी' तयार कराल.
तर, आपण काय बनवाल?